Antwoorde van 26-02-2020 (vlak 2)
Die deelnemers op vlak 2 het die toets van 26-02-2020 só ingevul:
Verskeie ........ het ingestem om die ooreenkoms te onderteken.
Derde Wêreld Lande
In samestellings met multiwoordeiename word die skryfwyse van die oorspronklike eienaam ("Derde Wêreld") behou, terwyl die deel waarmee dit verbind ("lande") vas of met 'n koppelteken vas daaraan geskryf word. Naas "Derde Wêreldlande" is "Derde Wêreld-lande" dus ook korrek.
LET OP: In die 2009-AWS is "Derdewêreldland" opgeneem; dit kan as 'n fout beskou word.
Sien ook die bladsy Eienaamsamestellings.
Slegs 5% het ........ ja ........ geantwoord; die res het ........ nee ........ geantwoord.
Ons gebruik dubbelaanhalinstekens om 'n woord, begrip of frase aan te haal wat uitlig, omskryf, gelaai is, of uitgesonder word.
Sien ook die bladsy Aanhalingstekens.
Die span kon nie ........ hul teenstanders kers vashou nie.
Kollokasies is woordkombinasies wat dikwels saam gebruik word, maar nie vaste uitdrukkings is nie, omdat die woorde se afsonderlike betekenis nie verander nie. 'n Mens hou "by" iemand kers vas; hou "aan" 'n beginsel vas en hou "vir" iemand duim vas.
Dit is 'n kwessie vir die ........ .
Ingevolge reël 9.9 in die AWS word soortname wat as eiename optree met aanvangshoofletters (behalwe lidwoorde en voorsetsels) geskryf. Sommige koerante verkies egter om dit met kleinletters te skryf ten einde leesbaarheid te verhoog.
Sien ook die bladsy Soortname as eiename.